Antieke ‘vuurhoutjieboks’ ontdekFoto: Israel Antiquities Authority Jewish Press Argeoloë in Israel wat die terrein ondersoek waarlangs ’n nuwe hoofweg gebou word, het ’n baie skaars klipvoorwerp gevind wat gebruik was om vuur mee te maak. Die klip bevat twee gaatjies wat onderling verbind is. Stokke is dan in die openinge gedruk, en geweldig vinnig in die rondte gedraai tot dit genoeg hitte opgewek het om die ontvlambare materiaal wat ook in openinge geplaas was aan die brand te laat slaan. Volgens Anna Eirich-Rose, hoof van die uitgrawingsprojek, is die voorwerp 9 000 jaar oud en dateer uit die Neolitiese 2-tydperk. Dit val saam met die tyd toe mense hulle begin vestig en met landbou begin het. Vuurmaak in die gebied was 10 000 jaar gelede al algemeen. Die oudste vure in die omgewing is sowat 800 000 jaar gelede gemaak.